Espoolainen, merenrannoista, kirjoista ja lankakaupoista inspiroituva kirjailija Anna Maria Mäki kertoo alkuvuodesta ilmestyneestä romaanistaan Uudessa valossa. Kirja kertoo nykyajan kulisseista, itsen luomisesta ja totuuden etsimisestä. Iiris löytää äitinsä kuoleman jälkeen pinon tekstejä, joissa äiti kertoo elämästään ja perheestään tavalla, jota Iiris ei tunnista.
Espoolainen, merenrannoista, kirjoista ja lankakaupoista inspiroituva kirjailija Anna Maria Mäki kertoo alkuvuodesta ilmestyneestä romaanistaan Uudessa valossa. Kirja kertoo nykyajan kulisseista, itsen luomisesta ja totuuden etsimisestä. Iiris löytää äitinsä kuoleman jälkeen pinon tekstejä, joissa äiti kertoo elämästään ja perheestään tavalla, jota Iiris ei tunnista. Haastattelijana tilaisuudessa toimii kirjailija Sinikka Paavilainen. Tapahtuma on osa Kompassina tulevaisuus -kirjailijailtoja, jotka on suunniteltu ja toteutettu yhteistyössä Espoon Kirjailijat ry:n kanssa. Tule tapaamaan kirjailijoita, kuuntelemaan ja keskustelemaan! *** Anna Maria Mäki - Uudessa valossa Iiriksen äiti on menestynyt motivaatiopuhuja, joka on innostanut ihmisiä tavoittelemaan unelmiaan. Iiris on korviaan myöten täynnä menestymisen ihannointia, mutta takkuilevien opintojen vaihtoehtona häntä alkaa houkuttaa glamouria ja vaikutusvaltaa lupaava influensserin ura. Kun äiti yllättäen kuolee, Iiris löytää pinon hämmentäviä tekstejä. Niissä äiti kertoo elämästään ja perheestään tavalla, jota Iiris ei tunnista. Tekstien tutkiminen vie odottamattomiin kohtaamisiin, jotka muuttavat koko elämän perustan ja pakottavat Iiriksen katsomaan maailmaa toisin kuin ennen. Uudessa valossa kertoo nykyajan kulisseista, itsen luomisesta ja totuuden etsimisestä. Minkä arvoista menestys on? Entä rakkaus, perhe, taide – onko niillä sijaa jatkuvan kilpailun maailmassa?